
[bookmark: r18]Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos užkrečiamųjų ligų profilaktikos ir kontrolės įstatymo 8 straipsniu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927 ,,Dėl pavedimo organizuoti, koordinuoti ir vykdyti testavimą ugdymo įstaigose“: 
1. N u s t a t a u,  kad Kauno miesto savivaldybės teritorijoje esančiose bendrojo ugdymo įstaigose, sutikusiose vykdyti testavimą COVID-19 ligai (koronaviruso infekcijai) įtarti ar diagnozuoti (toliau – testavimas), būtų taikomas vienas šių testavimo metodų: 
1.1. ugdymo įstaigose, vykdančiose ikimokyklinio ir priešmokyklinio ugdymo programas –  aplinkos paviršių ėminių tyrimas SARS-CoV-2 (2019-nCoV) RNR nustatyti tikralaikės PGR metodu (toliau – paviršių PGR tyrimas) (1 priedas);
1.2. ugdymo įstaigose, vykdančiose ikimokyklinio, priešmokyklinio, pradinio, pagrindinio, vidurinio ugdymo programas bei pirminį profesinį mokymą – savikontrolė greitaisiais SARS-CoV-2 antigeno testais (toliau – savikontrolės tyrimas) (2 priedas).
2. Į p a r e i g o j u  1 punkte nurodytų ugdymo įstaigų vadovus: 
2.1. kartu su savivaldybės visuomenės sveikatos biuro, vykdančio sveikatos priežiūrą ugdymo įstaigoje, vadovu priimti bendrus sprendimus, reikalingus testavimui ugdymo įstaigose vykdyti, ir apie savo priimtus sprendimus viešai paskelbti įstaigų interneto svetainėse; 
2.2. paskirti už paviršių PGR tyrimo organizavimą atsakingam visuomenės sveikatos specialistui padedantį (-čius) ugdymo įstaigos darbuotoją (-us); 
2.3. paskirti kiekvienai klasei, kurios mokiniai dalyvauja savikontrolės tyrime, už savikontrolės tyrimo organizavimą ir antigeno testo paruošimą naudoti atsakingą ugdymo įstaigos darbuotoją; 
2.4. organizuoti savikontrolei skirtų greitųjų SARS-CoV-2 antigeno testų paėmimą iš Nacionalinės visuomenės sveikatos priežiūros laboratorijos Kauno skyriaus, Aušros g. 44, Kaune, ir pasirašyti priėmimo ir perdavimo aktus; 
2.5. vykdant savikontrolės tyrimus, pažymėti arba paskirti atsakingą asmenį, kuris žymėtų Mokinių registre pagal pradinio, pagrindinio ir (ar) vidurinio ugdymo, profesinio mokymo programą ugdomus mokinius, dėl kurių gautas sutikimas dalyvauti testavime, o atšaukus sutikimą, žymėjimą panaikinti;
2.6. vykdyti visus Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendime Nr. V-1927 ,,Dėl pavedimo organizuoti, koordinuoti ir vykdyti testavimą ugdymo įstaigose“ numatytus įpareigojimus ir nurodymus mokyklų vadovams. 
3. P a v e d u  Kauno miesto savivaldybės visuomenės sveikatos biuro direktoriui paskirti kiekvienoje mokykloje už profilaktinio tyrimo organizavimą atsakingą visuomenės sveikatos specialistą. 
4. P r i p a ž į s t u  netekusiu galios Kauno miesto savivaldybės administracijos direktoriaus 2021 m. rugsėjo 1 d. įsakymą Nr. A-3055 ,,Dėl pavedimo organizuoti, koordinuoti ir vykdyti testavimą Kauno miesto savivaldybės teritorijoje esančiose ugdymo įstaigose“.
5. Šis įsakymas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka. 

